อุทยานแห่งชาติออบขาน

อุทยานแห่งชาติออบขาน เป็นอุทยานแห่งชาติที่ตั้งอยู่ในอำเภอแม่วาง อำเภอสะเมิง อำเภอสันป่าตอง และอำเภอหางดงในจังหวัดเชียงใหม่ของประเทศไทย มีพื้นที่ 236.17 ตารางกิโลเมตร เป็นอุทยานมีเกิดจากนโยบายเพิ่มพื้นที่ป่าอนุรักษ์ใน พ.ศ. 2532กรมอุทยานแห่งชาติ: อุทยานแห่งชาติออบขาน ปัจจุบันที่ทำการของอุทยานตั้งอยู่ในอำเภอหางดง

อุทยานแห่งชาติออบขานตั้งอยู่ในเขตพื้นที่ป่าสงวนแห่งชาติป่าสะเมิงและป่าแม่ขาน-แม่วาง ลักษณะภูมิประเทศเป็นภูเขาสูงสลับซับซ้อนอยู่ในแนวเทือกเขาถนนธงชัยที่เชื่อมต่อมาจากดอยอินทนนท์ ภูเขาสูงที่สุด คือ ขุนเตียน สูง 1,550 เมตร และเนื่องด้วยภูเขาที่สูง-ต่ำสลับซับซ้อนกันนี้เอง ทำให้สภาพป่ามีหลายประเภท ได้แก่ ป่าเต็งรัง ป่าเบญจพรรณ ป่าดิบแล้ง ป่าดิบเขา และป่าสนเขา

 จุดท่องเที่ยว 
 ถ้ำตั๊กแตน เป็นถ้ำหินงอกหินย้อยในภูเขาหินปูนขนาดใหญ่
 ออบขาน เกิดกระแสน้ำที่ไหลจนหินแยกออกจากกัน กลายเป็นโกรกธารออบขานลึก 25 เมตร และยาวถึง 300 เมตร
 ออบไฮ ลักษณะคล้ายออบขานแต่มีขนาดเล็กกว่า โดยหน้าออบไฮมีน้ำตื้น ริมฝั่งมีหาดทรายเล็ก ๆ

 อ้างอิง 

 แหล่งข้อมูลอื่น 
 กรมอุทยานแห่งชาติ: อุทยานแห่งชาติออบขาน

ออบขาน
หมวดหมู่:อำเภอแม่วาง
หมวดหมู่:อำเภอสะเมิง
หมวดหมู่:อำเภอสันป่าตอง
หมวดหมู่:อำเภอหางดง